stanford-oval/wikipedia huggingface dataset:
Antiikin Kreikan kirjallisuus
Kirjallisuutta

Suomeksi
Kaimio, Maarit & Oksala, Teivas & Riikonen, H. K.: Antiikin kirjallisuus ja sen perintö.  (6. painos)  Helsinki:  Gaudeamus Helsinki University Press, 2008.  ISBN 978-952-495-070-1
Kivistö, Sari et al.: Kirjallisuus antiikin maailmassa.  Helsinki:  Teos, 2007.  ISBN 978-951-851-089-8
Oksala, Päivö & Oksala, Teivas: Kreikkalaisia kirjailijakuvia.  Otava, 1965.
Englanniksi
Beye, Charles Rowan: Ancient Greek Literature and Society.  Ithaca, New York:  Cornell University Press, 1987.  ISBN 0801418747
Easterling, P. E. & Knox, B. M. W. (toim.): The Cambridge History of Classical Literature: Greek literature: Volume 1.  Cambridge [Cambridgeshire] ; New York:  Cambridge University Press, 1985.  ISBN 0521210429
Flacelière, Robert: A Literary History of Greece.  (Käännös Douglas Garman)  Chicago:  Aldine Pub. Co., 1964.
Gutzwiller, Kathryn: A guide to Hellenistic literature.  Blackwell, 2007.  ISBN 0631233229
Hadas, Moses: A History of Greek Literature.  New York, NY:  Columbia University Press, 1950.
Lesky, Albin: A history of Greek literature.  (Käännös James Willis & Cornelis de Heer)  New York:  Crowell, 1966.
Schmidt, Michael: The first poets: lives of the ancient Greek poets.  London:  Weidenfeld & Nicolson, 2004.  ISBN 0-297-64394-0
Trypanis, C. A.: Greek Poetry from Homer to Seferis.  University of Chicago Press, 1981.
Whitmarsh, Tim: Ancient Greek Literature.  Cambridge:  Polity Press, 2004.  ISBN 0745627927
Homeroksen Iliaan kahdeksannen laulun rivit 245–253. Kreikkalainen käsikirjoitus 400–500-lukujen vaihteesta. Codex F205, Biblioteca Ambrosiana, Milano.
Herakles-papyrus, osa 200-luvulta peräisin olevaa käsikirjoitusta, joka sisältää katkelman Herakleen urotöitä käsittelevästä runosta.
Epikurolainen tetrafarmakos eli neliosainen lääke Papyrusten huvilasta löydetyssä papyruksessa (PHerc. 1005, col. 5). Kopio 1800-luvun alusta.
Kube

| Kube |
| --- | --- |
 Kube ja Mäkki vuonna 1999
Henkilötiedot
Syntynyt: 1984 (ikä 40–41)
Muusikko
Taiteilijanimi:  Kube Cube Cubeliuz Kikidikube Jussi Ahne DJ 2 Litran Juissi Kube Hefner
Laulukielet:  suomi
Aktiivisena:  1998–
Tyylilajit:  rap, trap
Yhtyeet:  On the Street Entertainment Himmeet Kuviot ÄO40
Levy-yhtiöt:  Killah Records
  [ Muokkaa Wikidatassa ] [ ohje ]  
Kube (oik. Jussi Tapani Hauta-Aho, s. 1984) on Vantaan Hakunilasta kotoisin oleva rap-artisti. Kube aloitti räppäämisen jo 1990-luvun lopulla. Kuben ensimmäinen studioalbumi Lentokonetila julkaistiin Monsp Recordsin kautta 31. toukokuuta 2013, ja se nousi Suomen virallisen albumilistan 39. sijalle. Kuben toinen studioalbumi Flow julkaistiin 23. toukokuuta 2014. Se nousi Suomen virallisen albumilistan sijalle 10. Kube kuuluu myös On the Street Entertainment -kollektiiviin ja toimii DJ:nä nimellä DJ 2 Litran Juissi.
Diskografia

Pääartikkeli: Kuben diskografia
Luettelo Kuben kappaleista
Diskografia > Albumit

| Vuosi | Albumi | Levy-Yhtiö |
| --- | --- | --- |
| 2003 | Cubenrapinat | Kissa Chigu Records |
| 2004 | Kuberkeikka | Kissa Chigu Records |
| 2007 | Kube ja B-Mäkki sirkus | On The Street Entertainment |
| 2012 | Kubenrapinat | Monsp |
| 2013 | Lentokonetila | Monsp |
| 2014 | Flow | Monsp |
| 2015 | Purppura | Monsp |
| 2017 | Pomo Sapiens EP | Monsp |
| 2018 | All Jucci | Monsp |
| 2018 | KBNRPNT, Vol.2 | Monsp |
| 2018 | Poliittisesti Correcti EP | Monsp |
| 2019 | Hakunila Killah | Killah Records |
| 2021 | Gasoo Ei Breikkei | Killah Records |
| 2024 | NEVERSELLOUT | Killah Records |
Diskografia > Singlet

| Vuosi | Single | Vierailijat | Albumilta |
| --- | --- | --- | --- |
| 2014 | "Jumal Flow" |  | Flow |
| 2015 | "Delhi" |  |  |
| 2015 | "Lähiö lähiö" | Julma-Henri | Purppura |
| 2015 | "Tönap" | VilleGalle, Tippa-T, Ruma, Adi L Hasla, Mäkki | Purppura |
| 2016 | "Plug" |  | All Jucci |
| 2016 | "Originaali" |  | All Jucci |
| 2016 | "MILJ000000NA" | Mari Johanna, Tippa-T |  |
| 2017 | "Viestei" | Pianomies |  |
| 2017 | "Finessaan" |  | All Jucci |
| 2017 | "Kolme Michelin tähtee" | Eevil Stöö | Pomo Sapiens EP |
| 2017 | "Avopaku" | Eevil Stöö | Pomo Sapiens EP |
| 2017 | "Peili" |  | All Jucci |
| 2018 | "Pro" |  | All Jucci |
| 2018 | "Satelliitit" |  | All Jucci |
| 2018 | "PC" | NCO | Poliittisesti Correcti EP |
| 2018 | "Hotbox" | NCO | Poliittisesti Correcti EP |
| 2018 | "Pakko" | Eevil Stöö |  |
| 2018 | "HLMKS" | Eevil Stöö |  |
| 2019 | "WUSSUP" |  |  |
| 2019 | "Resepti" |  |  |
| 2020 | "100" |  | Gasoo Ei Breikkei |
| 2020 | "Elon" |  | Gasoo Ei Breikkei |
| 2020 | "Elon – Remix" | Mäkki |  |
| 2021 | "Ghost/Bars" |  | Gasoo Ei Breikkei |
| 2021 | "Tän takii" |  | Gasoo Ei Breikkei |
| 2021 | ''6ft'' |  |  |
| 2022 | ''HULK FLOWGAN'' |  |  |
| 2022 | ''YOUNG'' |  |  |
| 2022 | ''F.O.T.Y.'' |  |  |
| 2023 | ''BIGGIE'' |  |  |
| 2023 | ''FLIPMODE'' | MJ, EL'o, Jakob |  |
| 2023 | ''GORE-TEX-FLOW'' | Eevil Stöö |  |
| 2023 | ''SLÄP'' | MJ |  |
| 2023 | ''Clean'' |  |  |
| 2024 | ''Miljoona tapaa" | EL'o |  |
| 2024 | ''Platinaa'' | william |  |
| 2024 | ''Anarkiaa'' | MELO |  |
| 2024 | "Vielki kentil" |  |  |
Diskografia > Musiikkivideot

Flippaa (2012)
Loota, pelti & visiiri (2012)
Vimosen päälle (mukana Kesken, Mäkki & Särre, 2012)
Kubenrapinat (2013)
Homereis (2013)
Kenkäboxi (mukana Mäkki, 2013)
Lentokonetila (2013)
Päivi (Tuuttimörkö & Kube, 2013)
Jumal Flow (2014)
Ei tanssi ei laula (mukana Mäkki, 2014)
Homma menee alas (mukana Mäkki, 2014)
Mist sä dikkaat (mukana Mari Johanna, 2014)
Jumanji (2014)
Antisankari (2014)
Manit pois (Himmeet Kuviot, 2014)
Duuni (mukana Adi L Hasla & Aito Mäkki, 2014)
Guccin lakanois (2015)
Mun vuosi (2015)
Purppura (2015)
Lähiö lähiö (mukana Julma H, 2015)
Hyppää mun kyytiin (Himmeet Kuviot, 2015)
Hima (2016)
Plug (2016)
"Elon – Remix" (mukana Mäkki, 2020)
"Ghost/Bars" (2021)
"Tän takii" (2021)
"Gasoo Ei Breikkei" (mukana Mäkki, 2021)
"Clean" (2023)
Aiheesta muualla

Kube Facebook -sivustolla
| n k Kube |
| --- | --- |
Studioalbumit:  Cubenrapinat  Kuberkeikka  Kube ja B-Mäkki  Kubenrapinat  Lentokonetila  Flow  Purppura  Pomo Sapiens EP  All Jucci  KBNRPNT, Vol.2  Poliittisesti Correcti EP  Hakunila Killah  Gasoo Ei Breikkei  NEVERSELLOUT 
Muuta:  diskografia  Luettelo Kuben kappaleista 
| Auktoriteettitunnisteet  |
| --- | --- |
Kansainväliset:  VIAF 
Taiteenala:  MusicBrainz 
Muut:  IdRef
Carl Robert Mannerheim

| Carl Robert Mannerheim |
| --- | --- |
 Kreivi Carl Robert Mannerheim
Henkilötiedot
Syntynyt: 1. helmikuuta 1835 Viipuri
Kuollut: 9. lokakuuta 1914 (79 vuotta) Helsinki
Ammatti:  liikemies, valtiopäivämies
Arvonimi: kreivi
Vanhemmat:  Carl Gustaf Mannerheim, Eva Vilhelmina Mannerheim
Puoliso:  Helene Mannerheim
Lapset:  Sophie Mannerheim, Carl Erik Johan Mannerheim, Carl Gustaf Emil Mannerheim, Carl Fridolf Johan Mannerheim, Eva Hedvig Mannerheim, Annica Mannerheim, August Mannerheim, Olga Sofia Marguerite Mannerheim
Carl Robert Mannerheim (1. helmikuuta 1835 Viipuri – 9. lokakuuta 1914 Helsinki) oli suomalainen kreivi, kartanonomistaja ja liike- ja valtiopäivämies. Parhaiten hänet ehkä tunnetaan marsalkka Carl Gustaf Emil Mannerheimin isänä.
Nuori Carl Robert Mannerheim
Suku ja koulutus

Carl Robert Mannerheimin vanhemmat olivat hovioikeuden presidentti, kreivi Carl Gustaf Mannerheim ja Eva Vilhelmina von Schantz. Hän pääsi ylioppilaaksi Helsingin yksityislyseosta vuonna 1853 ja opiskeli sitten Helsingin yliopistossa. Keväällä 1858 Mannerheimin ylioppilasteatterille kirjoittaman poliittisen satiirinäytelmän Ditt och datt esitykset johtivat yliopiston rehtori Gabriel Reinin erottamiseen.
Carl Robert oli vanhin viidestä sisaruksesta. Nuorempi sisar Sofia Augusta Mannerheim (1833–1867) oli naimisissa italialaisen diplomaatti Francois Cottan kanssa. Sofia kuoli synnyttettyään Jeanne Cottan (1867–1914), jonka kasvatti Suomessa ja Tukholmassa täti Mimmi Mannerheim. Nuorin sisar Anna Maria Mannerheim (1840–1924) oli naimisissa tutkimusmatkailija Adolf Erik Nordenskiöldin kanssa. Veljistä Lars August kuoli kolmivuotiaana vuonna 1846 ja Gustaf Johan 19-vuotiaana vuonna 1865.
Ura liikemiehenä ja kirjoittajana

Carl Robert Mannerheim omisti isältään perimänsä Louhisaaren kartanon Askaisissa ja hän oli mukana perustamassa 1870-luvun alussa paperitehdasta ja puuhiomoa Kuusankoskelle. Hän toimi kuuden vuoden ajan vuosina 1872–1878 Kuusankoski Osakeyhtiön toimitusjohtajana. Hän matkusteli paljon Yhdysvalloissa ja Ranskassa liikeasioissa ja kävi Suomessa vain lyhyillä vierailuilla.
Mannerheim oli taiteellinen ja harrasti erityisesti runoutta. Hän poikkesi suvun perinteistä, sillä hänestä ei tullut sotilasta eikä virkamiestä. Carl Robert tunnettiin radikaaleista poliittisista näkemyksistään, ja kun hän peri isältään kreivin arvonimen, viranomaiset paheksuivat häntä poliittisena satiirikkona. Terävänä kynänkäyttäjänä Carl Robert Mannerheim ilmaisi selvästi kantansa venäläisiin vallanpitäjiin.
Carl Robert Mannerheim meni vuonna 1862 naimisiin Hedvig Charlotta Hélène von Julinin kanssa, joka oli huomattavan suomalaisen teollisuusmiehen, vuorineuvos Johan Jakob von Julinin ja Charlotta Jägerskiöldin vanhin tytär. Suku oli niin ikään Ruotsista Suomeen muuttanut. He saivat seitsemän lasta, neljä poikaa ja kolme tyttöä. Perheen seitsemän lasta joutuivat sukulaisten huostaan Hélène von Julinin kuoltua vuonna 1881.
Mannerheim teki kuitenkin muun muassa uhkapelivelkojensa takia konkurssin vuonna 1879 ja kartano sekä osa veloista siirtyivät vuonna 1880 vanhemmalle sisarelle, Mimmi (Eva Carolina) Mannerheimille (1836–1905). Carl Robert Mannerheim oli muuttanut jo rakastajattarensa Sofia Nordenstamin (1849–1915) kanssa pois Suomesta ja vietti taiteilijaelämää Pariisissa. Heille syntyi tytär Olga Sofia Marguerite (Kissie) Gripenberg (1884–1958).
Carl Robert Mannerheim palasi vuonna 1887 Suomeen toisen vaimonsa Sofia Nordenstamin kanssa ja perusti Helsinkiin toimistotarvikkeita myyvän yrityksen, joka aloitti vuonna 1900 kirjoituskoneiden maahantuonnin ja myynnin Suomessa. Hän osoittautui ahkeraksi ja järjestelmälliseksi liikemieheksi. Mannerheimin yrityksen toimintaa jatkoi hänen vävynsä Michael Gripenberg vuonna 1909 perustetussa Oy Systema Ab:ssa, josta tuli Suomen johtava kirjoituskoneiden maahantuoja.
Mannerheim oli aatelissäädyssä edustaja valtiopäivillä 1863–1864, 1867, 1877–1878, 1891, 1894, 1897, 1899, 1900, 1904–1905 ja 1905–1906.
Mannerheim osallistui 1900-luvun alun sortovuosina aktivistien toimintaan ja yritti muun muassa saada Venäjän armeijassa palvelleen Carl Gustaf poikansa luopumaan aikeesta mennä vapaaehtoisena Venäjän-Japanin sotaan. Carl Robert Mannerheim oli myös kirjailija ja kääntäjä. Hän oli tunnettu liberaali ja esitti ajankohtaan nähden radikaaleja mielipiteitä. Hän sai kamarijunkkarin arvon vuonna 1876.
Perhe ja lapset > Avioliitto Hélène von Julinin kanssa

Carl Robert Mannerheim oli naimisissa kaksi kertaa. Hänen ensimmäinen vaimonsa oli vuorineuvos Johan Jakob von Julinin ja Charlotta Johanna Ottiliana Jägerskiöldin tytär Hedvig Charlotta Helena (Hélène) von Julin (1842–1881). Heidät vihittiin joulukuussa 1862 ja avioliitto kesti Helene Mannerheimin kuolemaan vuonna 1881 saakka. Tästä avioliitosta oli seitsemän lasta, joiden kanssa Hélène Mannerheim eli Louhisaaressa sillä aikaa kun aviomies oleskeli pitkiä aikoja Ranskassa ja Yhdysvalloissa tehden Suomeen vain lyhyitä vierailuja. Vuonna 1880 hän muutti pysyvästi Pariisiin pakoon velkojaan rakastajattarensa Sofia Nordenstamin kanssa. Hélène Mannerheim kuoli verrattain nuorena, vain 38-vuotiaana sydänkohtaukseen vuonna 1881. Carl Robert Mannerheim palasi rakastajattarensa luokse Pariisiin muutama päivä vaimonsa hautajaisten jälkeen ja lapset jäivät Suomeen von Julinin ja Mannerheimin sukujen hoiviin.
Perhe ja lapset > Avioliitto Hélène von Julinin kanssa > Lapset

Eva Charlotta Lovisa Sofia (Sophie) (1863–1928) opiskeli sairaanhoitajaksi vuosina 1899–1902 Englannissa ja työskenteli Kirurgisen sairaalan ylihoitajana sekä sairaanhoitajakoulutuksen uranuurtajana Suomessa. Oli naimisissa vuosina 1896–1899 kamariherra Hjalmar Linderin kanssa.
Carl Erik Johan (1865–1915) pankinjohtaja, avioitui Aina Johanna o.s. Ehrnroothin kanssa
Carl Gustaf Emil (1867–1951) Suomen marsalkka. Hänen puolisonsa oli Anastasie o.s. Arapova
Carl Fridolf Johan (1868–1934) kartanonomistaja, avioitui Sofia Palaemona o.s. Treschovin kanssa
Eva Hedvig Wilhelmina Johanna (1870–1957) kirjataiteilija ja kirjailija, avioitui kreivi, taidemaalari Louis Sparren kanssa
Nanny Albertina Anna Helena (Annicka) (1872–1886) kuoli 14-vuotiaana keuhkokuumeeseen Pietarissa köyhtyneitten aatelisten asuntolassa
Carl August Ludvig (1873–1910) insinööri, avioitui Elisabet Nemmie Carolina o.s. Nordenfeltin kanssa
Perhe ja lapset > Avioliitto Sofia Nordenstamin kanssa

Toisen avioliittonsa Carl Robert Mannerheim solmi Pariisissa vuonna 1883, keisarinnan hovineiti, vapaaherratar Sofia Nordenstamin (1849–1914) kanssa. Sofian vanhemmat olivat senaattori ja kenraali, vapaaherra Johan Mauritz Nordenstam ja Olga Vladimirovna Panova. Toisesta avioliitosta syntyi yksi lapsi. Perhe muutti takaisin Suomeen vuonna 1887.
Perhe ja lapset > Avioliitto Sofia Nordenstamin kanssa > Lapsi

Olga Sofia Margareta (Kissie) (1884–1958). Margareta Mannerheim avioitui Michael Gripenbergin kanssa, joka oli everstiluutnatti ja kartanonomistaja. Michael Gripenbergistä tuli Oy Systema Ab:n johtaja Carl Robert Mannerheimin jälkeen
Sofia Nordenstam-Mannerheim kuoli kesällä 1914 ja Carl Robert Mannerheim saman vuoden lokakuussa.
Teoksia

Relation angående förryskningsåtgärderna sommaren 1900, kirjoittajat Viktor Magnus von Born, Jonas Castrén, Carl Robert Mannerheim, Arvid Neovius ja Eugen Wolff. Wahlström & Widstrand, Stockholm 1900 (ilmestyi suomeksi nimellä Kertomus venäläistyttämis-toimenpiteistä kesällä 1900)
Aiheesta muualla

/ Mannerheim, Carl Robert (1835–1914) Kansallisbiografia-verkkojulkaisu. Helsinki:  Suomalaisen Kirjallisuuden Seura.
Paju, Petri: ”Carl Robert Mannerheim teknologiayrittäjänä.” Tekniikan Waiheita 28(1) 2010, 16–27.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Henkilöt:  Kansallisbiografia  Uppslagsverket Finland  Biografiasampo  Ylioppilasmatrikkeli 1853–1899 
Kreivi Carl Robert Mannerheim ja kreivitär Hélène Mannerheim von Julin
Carl Robert ja Hélène Mannerheim kahden vanhimman lapsensa Sophien ja Carlin kanssa n. 1866
Carl Robert Mannerheim 1871
Carl Robet Mannerheim, Eero Järnefelt 1913
Sofia Nordenstam 1872
Berdjansk

| Berdjansk Бердянськ |
| --- | --- |
 Berdjanskin satama-aluetta
 lippu:  vaakuna
 Berdjansk
 Koordinaatit: 46.757°N, 36.786°E 
Valtio:   Ukraina
Alue:  Zaporižžjan alue
Piiri:  Berdjanskin piiri
Pinta-ala:  
 – Maa:  82 km²
Väkiluku (2012):  116 563
 – Väestötiheys:  1 422 as./km²
Aikavyöhyke:  UTC+2
 – Kesäaika:  UTC+3
 
 www.rada.berdyansk.net 
Infobox OKVirheellinen NIMI-arvo: 
Berdjansk (ukr. Бердя́нськ, ven. Бердя́нск), vuosina 1939–1958 Osipenko, on satamakaupunki Ukrainassa, Asovanmeren rannalla. Vuonna 2012 siellä oli 116 563 asukasta; tällöin se muodosti oman kaupunkipiirinsä. Kaupungissa toimii useita kombinaatteja, muun muassa Azovkabel, Južhidromaš ja Azovselmaš, jotka tarjoavat työpaikkoja teollisuuden parissa. Berdjanskissa on myös terveyskylpylä, jossa annetaan mutakylpyjä ja ilmastohoitoa. 1800-luvulla niistä kävi nauttimassa parhaimmillaan yli puoli miljoonaa ihmistä vuodessa.
Heinäkuussa 2020 Ukrainan piiritason hallintoa uudistettiin. Tällöin aiemmin hallinnollisesti alueiden alaisuudessa olleet kaupunkipiirit ja kaupungit liitettiin osaksi uusia laajempia piirejä. Berdjanskin kaupunkipiiristä tuli osa laajentunutta Berdjanskin piiriä.
Aiheesta muualla

Kuvia tai muita tiedostoja aiheesta Berdjansk Wikimedia Commonsissa
Photopanorama Berdiansk
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat  Tšekki 
Henkilöt:  Yle 
Muut:  Encyclopedia of Modern Ukraine  Internet Encyclopedia of Ukraine  IdRef
Älä itke Iines

| Älä itke Iines |
| --- | --- |
 Elokuvan juliste, Pertti Hilkamo
Ohjaaja:  Janne Kuusi
Käsikirjoittaja:  Janne Kuusi
Tuottaja:  Janne Kuusi Arto af Hällström
Pääosat:  Eija Vilpas Pertti Sveholm Kari Väänänen Sari Mällinen Pirkka-Pekka Petelius Vesa Vierikko Kari Heiskanen Maija Leino Sanna Fransman Vesa-Matti Loiri Timo Torikka Matti Laustela
Valmistustiedot
Valmistusmaa:  Suomi
Tuotantoyhtiö:  RT Media
Ensi-ilta:  1987
Kesto:  1 h 36 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Älä itke Iines on vuonna 1987 valmistunut Janne Kuusen ohjaama elokuva.
Iines on suomalainen komedia katoilla ja vinttikerroksessa asuvasta yhteisöstä, joka kamppailee elinolosuhteittensa ja onnensa kohentamiseksi. Tyylilajiltaan Iines jäljittelee suomalaisittain harvinaista elokuvallista sarjakuvailmaisua. Elokuvan käsikirjoitus ei sisällä dialogia, vaan näyttelijät ovat luoneet sen itse kuvaustilanteessa. Tämän elokuvan tekotavan voidaan katsoa olevan esiaste ohjaajan myöhemmin 2000-luvulla toteuttamalle elokuvalle Kukkia ja sidontaa ja televisiosarjalle Vapaa pudotus.
Elis Bergh

Elis Berghin suunnittelema Villa Skoga vuodelta 1906 Storängenissä Tukholman lähellä.
Elis Berghin suunnittelemia laseja ja karahveja.
Hagbart Elias ”Elis” Bergh (1881 Linköping – 1954) oli ruotsalainen arkkitehti ja teollinen suunnittelija. Hän toimi lasisuunnittelijana Kostan lasitehtaalla.
Elämä ja työura

Bergh opiskeli taideteollisessa korkeakoulussa (nykyinen Konstfack) Tukholmassa ja harjoitteli muun muassa arkkitehti Agi Lindegrenin alaisuudessa. Berghin arkkitehtoninen ura oli hyvin lyhyt. Yksi hänen arkkitehtoninen työnsä oli Villa Skoga. Bergh työskenteli Böhlmarks-lampputehtaalla vuosina 1906–1916. Tämän jälkeen hän siirtyi Pukebergsin lasitehtaalle. Vuosina 1928–1950 hän oli taiteellinen johtaja Kostan lasitehtaalla. Vuoden 1950 jälkeen hän toimi Kostan tehtaalla konsultoivana suunnittelijana. Taiteellisena johtajana hän edusti siroa mutta modernia taidesuuntausta, joka oli Kostan tuotanto sotien välisenä aikana. Bergh on suunnitellut monia lasiesineitä, kuten maljakoita ja muita koriste-esineitä.
Tedy Salutskij

Tedy Salutskij (s. 14. joulukuuta 1977) on suomalainen entinen salibandyn pelaaja. Hänen viimeinen kautensa liigassa 2007–2008, jolloin hän pelasi Espoon Oilersissa. Salutskijin aikaisemmat seurat ovat olleet Tapanilan Erä sekä HIFK. Hänen pelipaikkansa oli hyökkääjä. Salutskij tunnetaan kovaotteisena ja kuumaverisenä pelaajana ja hän on ollut otsikoissa mm. pelikieltojensa takia.
Saul Bellow

| Saul Bellow |
| --- | --- |
 Zoran Tucićin piirros Saul Bellowista.
Henkilötiedot
Syntynyt: 10. kesäkuuta 1915 Montreal, Kanada
Kuollut: 5. huhtikuuta 2005 (89 vuotta)  Brookline , Massachusetts, Yhdysvallat
Ammatti:  kirjailija
Kirjailija
Tuotannon kieli: englanti
 Nimikirjoitus
Palkinnot
  Nobelin kirjallisuuspalkinto (1976) 
Aiheesta muualla
Löydä lisää kirjailijoitaKirjallisuuden teemasivulta
Saul Bellow, oik. Solomon Bellows (10. kesäkuuta 1915 Montreal, Kanada – 5. huhtikuuta 2005 Brookline, Massachusetts, Yhdysvallat) oli kanadalais-yhdysvaltalainen kirjailija ja vuoden 1976 Nobelin kirjallisuuspalkinnon saaja.
Elämä

Solomon Bellow syntyi Montrealissa Quebecissä liettuanjuutalaisille vanhemmille, jotka olivat muuttaneet kaksi vuotta aiemmin Pietarista Kanadaan. Saulin isä  Abram oli syntynyt Vilnassa.lähde?
Bellow kasvoi yhdeksänvuotiaaksi Montrealin köyhässä monikielisessä kaupunginosassa venäläisten, puolalaisten, ukrainalaisten, kreikkalaisten ja italialaisten maahanmuuttajien keskuudessa. Hän puhui jo lapsena kolmea kieltä: jiddišiä, englantia ja ranskaa.lähde? Vuonna 1924 perhe muutti Chicagoon. Bellow’n äiti kuoli tämän ollessa 17-vuotias. Se oli hänelle traumaattinen kokemus, joka jätti jälkensä hänen loppuelämäänsä.lähde?
Vuonna 1933 Bellow aloitti opinnot Chicagon yliopistossa mutta siirtyi kahden vuoden kuluttua edullisempaan Northwestern-yliopistoon. Hän opiskeli antropologiaa ja sosiologiaa valmistuen vuonna 1937. Bellow palveli Yhdysvaltain kauppalaivastossa toisen maailmansodan aikana. Hän opetti Minnesotan yliopistossa, New Yorkin yliopistossa, Princetonissa, Chicagon yliopistossa, Bard Collegessa ja Bostonin yliopistossa.lähde? Bellow oli naimisissa viidesti, ja hänellä on kolme poikaa ja tytär.
Moderni kirjailija

Bellowia pidetään yhtenä parhaista moderneista yhdysvaltalaisista kirjailijoista. Hän on myös tunnetuin siitä yhdysvaltalaisten juutalaisten kirjailijoiden joukosta, joka nousi julkisuuteen 1950–1960-luvulla ja johon kuuluvat muun muassa Bernard Malamud, Philip Roth ja Cynthia Ozick. Bellow itse väitti, ettei ole ”juutalainen” kirjailija, vaan yhdysvaltalainen kirjailija, joka sattuu olemaan juutalainen.lähde?
Kirjoissaan Bellow pohtii vieraantuneen, modernin kaupunki-ihmisen elämää psykologisesta ja yhteiskunnallisesta näkökulmasta. Useimmat Bellowin romaanisankarit ovat juutalaisia, joilla on muitakin Bellowille omaelämäkerrallisia piirteitä, kuten useita avioeroja. Tunnetuimmat heistä ovat Augie March, Moses E. Herzog, Arthur Sammler ja Charlie Citrine, kaikki älykkäitä, huvittavia, epäileviä, pettyneitä, yhdysvaltalaisen elämäntavan tarkkailijoita. Tyypillistä Bellowin sankarille, tai pikemminkin antisankarille, on tietty kriisitila elämässä, parisuhteisiin liittyvä, taloudellinen tai jokin muu, joka johtaa eksistentialistiseen kriisiin ja mietiskelyyn.lähde?
Kirjallinen tyyli

Bellowin kirjallinen tyyli on omaperäistä ja helposti tunnistettavaa. Siinä on sekoitus arkipäiväistä puhekieltä ja älyllistä filosofointia, melankoliaa ja komediaa, nokkeluuksia ja aforismeja. Romaanien lisäksi hän kirjoitti myös näytelmiä, muun muassa Under the Weather, jota esitettiin Broadwaylla, ja artikkeleita, joita ovat julkaisseet muun muassa Playboy, Partisan Review, The New Yorker ja Esquire.lähde?
Teokset > Romaanit

Dangling Man (1944)
Uhri.  (The Victim, 1947)  Suomentanut Pentti Saarikoski. Helsinki:  Tammi, 1967.  Sarja: Keltainen kirjasto 81
Augie Marchin kiemurat.  (The Adventures of Augie March, 1953)  Suomentanut Kai Kaila. Helsinki:  Tammi, 1975.  ISBN 951-30-3286-8  Sarja: Keltainen kirjasto 125
Tartu tilaisuuteen.  (Seize the Day, 1956)  Suomentanut Pentti Saarikoski. Helsinki:  Tammi, 2001.  ISBN 951-31-2114-3  Sarja: Keltainen kirjasto 92
Sadekuningas.  (Henderson the Rain King, 1959)  Suomentanut Eila Pennanen. Helsinki:  Tammi, 1980.  ISBN 951-30-4100-X  Sarja: Keltainen kirjasto 163
Herzog.  (Herzog, 1964)  Suomentanut Pentti Saarikoski. Helsinki:  Tammi, 1965.  Sarja: Keltainen kirjasto 68
Mr Sammlerin planeetta.  (Mr. Sammler’s Planet, 1970)  Suomentanut Eila Pennanen. Helsinki:  Tammi, 1970.  Sarja: Keltainen kirjasto 99
Humboldtin lahja.  (Humboldt’s Gift, 1975)  Suomentanut Kai Kaila. Helsinki:  Tammi, 1976.  ISBN 951-30-3718-5  Sarja: Keltainen kirjasto 130
Dekaanin joulukuu.  (The Dean’s December, 1982)  Suomentanut Marja Alopaeus. Helsinki:  Tammi, 1983.  ISBN 951-30-5630-9  Sarja: Keltainen kirjasto 179
Yhä useamman sydän pettää.  (More Die of Heartbreak, 1987)  Suomentanut Jukka Kemppinen. Helsinki:  Tammi, 1987.  ISBN 951-30-6835-8  Sarja: Keltainen kirjasto 214
Bellarosa.  (The Bellarosa Connection, 1989)  Suomentanut Marja Alopaeus. Helsinki:  Tammi, 1991.  ISBN 951-30-9344-1  Sarja: Keltainen kirjasto 251
Varkaus.  (A Theft, 1989)  Suomentanut Marja Alopaeus. Helsinki:  Tammi, 1991.  ISBN 951-30-9229-1  Sarja: Keltainen kirjasto 247
Ainoa oikea.  (The Actual, 1997)  Suomentanut Kristiina Rikman. Helsinki:  Tammi, 1997.  ISBN 951-31-1079-6  Sarja: Keltainen kirjasto 300
Ravelstein.  (Ravelstein, 2000)  Suomentanut Marja Alopaeus. Helsinki:  Tammi, 2001.  ISBN 951-31-2013-9  Sarja: Keltainen kirjasto 337